शेयर किया दमदार वीडियो, तलवारबाजी करती नजर आईं
Sushmita Sen Heart Attack Recovery; Follow Aarya Season 3 Release Date & Cast Latest News, Videos and Reports On Dainik Bhaskar (दैनिक भास्कर)
हार्ट अटैक से रिकवर होने के बाद सुष्मिता सेन एक बार फिर आर्या 3 के सेट पर लौट आई हैं। उन्होंने दोबारा से वेब सीरीज की शूटिंग शुरू कर दी है। मंगलवार को इंस्टाग्राम पर सीरीज का प्रोमो शेयर करते हुए सुष्मिता ने सेट पर अपनी वापसी का ऐलान किया है।
सुष्मिता ने शेयर किया आर्या 3 का प्रोमो
चर्चित वीडियो में सुष्मिता दमदार अंदाज में एक्शन सीन करती नजर आ रही हैं। वीडियो की शुरुआत में सुष्मिता के हाथ में एक तलवार नजर आती है, जिसके जरिए वो अपनी तलवारबाजी की स्किल्स दिखाती हैं। इसके बाद सुष्मिता के दोनों हाथ में तलवार नजर आती है, जिसके साथ वो दमदार एक्शन करती नजर आती हैं।
तलवारबाजी की स्किल्स ने खींचा फैंस का ध्यान 
सुष्मिता ने कैप्शन में लिखा- ‘वो मतलबी है, वो निडर है। वह वापस आ गई है। आर्या सीजन 3 की शूटिंग फिर से शुरू।’ प्रोमो में एक्ट्रेस ऑल ब्लैक आउटफिट में नजर आ रही हैं।
फैंस बोले- शेरनी वापस आ गई है
अर्या यानी सुष्मिता के इस लुक को देखकर फैंस उनकी जमकर तारीफ कर रहे हैं। एक फैन ने कमेंट सेक्शन में लिखा- मैं सिर्फ आपका शो देखने के लिए सब्सक्रिप्शन लेने वाला हूं। दूसरे फैन ने लिखा- ‘आप वाकई अंदर और बाहर दोनों से एक योद्धा हैं। आप हमेशा से मेरी प्रेरणा रही हैं। मैं आपसे बहुत प्यार करती हूं।’ तीसरे फैन ने लिखा- शेरनी वापस आ गई है। चौथे फैन ने लिखा- शेरनी के पंजे बाहर आ गए हैं।
सुष्मिता को आर्या 3 के सेट पर आया था हार्ट अटैक 
बीते दिनों सुष्मिता के साथ आर्या 3 में काम कर रहे एक्टर विकास कुमार ने बताया था कि उन्हें आर्या की शूटिंग के दौरान हार्ट अटैक आया था। लेकिन उन्होने इस बारे में सेट पर किसी को कोई जानकारी नहीं दी थी। सेट पर मौजूद टीम को भी सुष्मिता के हार्ट अटैक के बारे में सोशल मीडिया के जरिए ही पता चला था।
विकास ने बताया था कि सुष्मिता अपनी हेल्थ कंडीशन के बारे में कोई हल्ला नहीं करना चाहती थीं, इसलिए उन्होने इस बारे में किसी को कुछ नहीं बताया था।
पोस्ट के जरिए मिली थी सुष्मिता के हार्ट अटैक की जानकारी 
सुष्मिता ने सोशल मीडिया पर पोस्ट शेयर करते हुए अपने हार्ट अटैक की जानकारी दी थी। साथ ही उन्होंने अपनी एजियोप्लास्टी के बारे में भी बताया था। पोस्ट में सुष्मिता ने उन लोगों को शुक्रिया कहा था, जिन्होंने उनकी मदद की थी।
95% हार्ट ब्लॉकेज था- सुष्मिता 
एक लाइव सेशन के दौरान सुष्मिता ने हादसे के बारे में बात करते हुए कहा था- मैं एक बहुत बड़े हार्ट अटैक से बच निकली हूं। ये काफी सीरियस था। मेरी आर्टरी में करीब 95% ब्लॉकेज था। लेकिन, ये भी सिर्फ एक फेज था जो अभी गुजर चुका है। मैं इससे जरा भी नहीं डरी। बता दें कि अब सुष्मिता अपने डेली रूटीन में वापस आ चुकी हैं। चाहे वो फिटनेस हो या फिर बाकी बचे प्रोजेक्ट का काम।